Komission asetus (EY) N:o 1889/2002, annettu 23 päivänä lokakuuta 2002, asetuksen (EY) N:o 2223/96 täydentämisestä ja muuttamisesta Euroopan kansantalouden tilinpidon ja aluetilinpidon järjestelmässä (EKT) suoritettavan välillisten rahoituspalveluiden (FISIM) kohdentamisen osalta annetun neuvoston asetuksen (EY) N:o 448/98 täytäntöönpanosta (ETA:n kannalta merkityksellinen teksti)



Virallinen lehti nro L 286 , 24/10/2002 s. 0011 - 0012



Komission asetus (EY) N:o 1889/2002, annettu 23 päivänä lokakuuta 2002, asetuksen (EY) N:o 2223/96 täydentämisestä ja muuttamisesta Euroopan kansantalouden tilinpidon ja aluetilinpidon järjestelmässä (EKT) suoritettavan välillisten rahoituspalveluiden (FISIM) kohdentamisen osalta annetun neuvoston asetuksen (EY) N:o 448/98 täytäntöönpanosta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon asetuksen (EY) N:o 2223/96 täydentämisestä ja muuttamisesta Euroopan kansantalouden tilinpidon ja aluetilinpidon järjestelmässä (EKT) suoritettavan välillisten rahoituspalveluiden (FISIM) kohdentamisen osalta 16 päivänä helmikuuta 1998 annetun neuvoston asetuksen (EY) N:o 448/98(1) ja erityisesti sen 5 artiklan 3 kohdan, sekä katsoo seuraavaa: (1) Euroopan kansantalouden tilinpito- ja aluetilinpitojärjestelmästä (jäljempänä "EKT 95") yhteisössä 25 päivänä kesäkuuta 1996 annettu neuvoston asetus (EY) N:o 2223/96(2), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 359/2002(3), sisältää yhteiset standardit, määritelmät, luokittelut ja tilinpitosäännöt, jotka on tarkoitettu noudatettaviksi jäsenvaltioiden tilejä Euroopan yhteisön tilastotarpeisiin laadittaessa ja joiden avulla jäsenvaltioiden tiedot saadaan keskenään vertailukelpoisiksi. (2) Asetuksen (EY) N:o 448/98 liitteellä I muutettiin asetuksen (EY) N:o 2223/96 liite A siten, että EKT 95:n menetelmiin lisättiin FISIMin kohdentamisperiaate ja vahvistettiin ne kokeilumenetelmät FISIMin kohdentamiseksi, joita jäsenvaltioiden oli määrä testata jaksolla 1995-2001, joka on kokeilujaksona riittävän pitkä sen arvioimiseksi, saadaanko kohdentamisen avulla taloudellisen toiminnan oikean mittaamisen kannalta luotettavampia tuloksia kuin nykyisellä kohdentamatta jättämisellä. (3) Asetuksen (EY) N:o 448/98 5 artiklan 1 kohdan mukaisesti komissio antoi Euroopan parlamentille ja neuvostolle 21 päivänä kesäkuuta 2002 lopullisen kertomuksen, jossa eritellään laadullisesti ja määrällisesti FISIMin kohdentamista ja laskemista koskevien kokeilumenetelmien vaikutuksia. Lopullisen kertomuksen päätelmien mukaan kokeilujakson tulokset olivat myönteisiä, koska FISIMin kohdentamisen katsotaan yleisesti johtavan merkittäviin parannuksiin EKT 95:n menetelmissä ja Euroopan unionin BKT-lukujen vertailun tarkentumiseen. (4) Koska kokeilujakson aikana saavutettujen tietojen luotettavuutta koskevat lopullisen arviointikertomuksen huomiot ovat myönteisiä, FISIMin kohdentamisessa käytettävä menetelmä on vahvistettava ennen 31 päivää joulukuuta 2002 asetuksen (EY) N:o 448/98 5 artiklan 3 kohdan mukaisesti. (5) Euroopan parlamentille ja neuvostolle esittämässään lopullisessa kertomuksessa komissio katsoi, että olisi hyödyllistä antaa jäsenvaltioille vielä kaksi vuotta aikaa tehdä lisäparannuksia FISIMin kohdentamisessa käytettäviin lähteisiin ja menetelmiin. (6) Neuvoston päätöksellä 91/115/ETY(4), sellaisena kuin se on muutettuna päätöksellä 96/174/EY(5), perustettua rahoitus-, finanssi- ja maksutasetilastoja käsittelevää komiteaa on kuultu. (7) Tässä asetuksessa säädetyt toimenpiteet ovat tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla 1. Jäsenvaltioiden on suoritettava seuraavat laskelmat ja kohdennukset asetuksen (EY) N:o 448/98 liitteessä III kuvattujen yksityiskohtaisten menetelmien mukaisesti: a) FISIMin laskeminen ja kohdentaminen käyttäjäsektoreittain käyttämällä viitekorkona asetuksen (EY) N:o 448/98 liitteessä III olevassa 1 kohdan b alakohdassa määriteltyä "menetelmää 1". b) FISIMin tuonnin ja viennin laskeminen ja kohdentaminen (mukaan luettuna kotimaisten ja ulkomaisten rahoituksen välittäjien välinen FISIM) käyttämällä viitekorkona asetuksen (EY) N:o 448/98 liitteessä III olevassa 1 kohdan b alakohdassa määriteltyä "ulkoista" viitekorkoa. c) FISIMin kohdentaminen käyttäjän toimialoihin kunkin toimialan laina- ja talletuskantojen perusteella tai, jos nämä tiedot eivät ole luotettavia, kunkin toimialan tuotoksen perusteella. d) Kiinteähintaisen FISIMin laskeminen asetuksen (EY) N:o 448/98 liitteessä III olevassa 3 kohdassa esitetyn kaavan perusteella. 2. Jäsenvaltioiden on toimitettava komissiolle tämän artiklan mukaisesti tehtyjen laskelmien tulokset osana asetuksen (EY) N:o 2223/96 3 artiklassa tarkoitettuja taulukoita (Kansantalouden tilinpidon tietojen lähettämisohjelma) sekä takautuvat laskelmat vuodesta 1995 alkaen. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2005. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä lokakuuta 2002. Komission puolesta Pedro Solbes Mira Komission jäsen (1) EYVL L 58, 27.2.1998, s. 1. (2) EYVL L 310, 30.11.1996, s. 1. (3) EYVL L 58, 28.2.2002, s. 1. (4) EYVL L 59, 6.3.1991, s. 19. (5) EYVL L 51, 1.3.1996, s. 48.